Egzotikus keresztnevét keresztapja, Don Miguel Bragança, későbbi portugál király után kapta. Tanulmányait Kolozsváron végezte, majd a Hardegg vasasezredben volt hadapród, utána a Sándor huszárezredben hadnagy. 1848–49-ben végig Görgey seregével vett részt a hadjáratban. Ő volt a parancsnoka annak a hátvéd-csapatnak, amely a debreceni csata után bravúrosan fedezte Nagysándor József hadtestének visszavonulását. A szabadságharc leverése után tízévi (más források szerint tizenhat évi) várfogságra ítélték, amelyet az aradi várban kellett letöltenie. 1851-ben kegyelemmel szabadult. Sírja a Házsongárdi temetőben található; sírkövén ez áll: "„a Sándorhuszárok kapitánya 48-as honvédtiszt szabadsághős ARADI fogolj”."